อาการลิ้นหัวใจผิดปกติ(รั่ว ปิดไม่สนิทฯ)ต้องเกิดร่วมกับอาการเหนื่อยง่าย เจ็บร้าวใจสั่นวิงเวียนฯลฯ เสมอไปหรือไม่ และลิ้นหัวใจรั่วเป็นสาเหตุของการเสียชีวิตได้ไหมครับ
สวัสดีค่ะ ลิ้นหัวใจรั่วคือโรคที่เกิดจากความผิดปกติของลิ้นหัวใจที่ทำให้ลิ้นหัวใจปิดไม่สนิท เป็นสาเหตุให้เลือดไหลย้อนกลับ หัวใจจึงต้องทำงานหนักขึ้นเพื่อสูบฉีดเลือดให้เพียงพอ อาการมักมาด้วยอาการเหนื่อยง่าย จะมากหรือน้อยขึ้นกับขนาดของรูรั่ว วิงเวียนศีรษะ เป็นลม เจ็บแน่นหน้าอก รู้สึกหัวใจเต้นผิดปกติ และขาบวมได้ แต่ไม่จำเป็นต้องเกิดในทุกคน หากเป็นรูขนาดเล็กหรืออยู่ในบริเวณที่สำคัญต่อการบีบตัวของหัวใจไปเลี้ยงร่างกายน้อย ก็อาจจะมีอาการได้น้อยมากๆแต่อย่างไรก็ตามหากมีลิ้นหัวใจรั่ว แนะนำพบแพทย์โรคหัวใจตามที่แพทย์นัดทุกครั้ง เพื่อประเมินการทำงานของหัวใจและติดตามขนาดรูรั่วว่าเปลี่ยนแปลงไปหรือไม่หากมีอาการของโรคหัวใจรั่วดังกล่าวไป ควรรีบไปพบแพทย์ทันที สามารถดูแลสุขภาพได้เหมือนคนทั่วไป และควรออกกำลังกายที่ไม่หนักจนเกินไปอย่างสม่ำเสมอด้วยอ่านเพิ่มเติม